## Sadarbība, veicot ikgadējo audžuģimenē vai specializētajā audžuģimenē ievietotā bērna dzīves apstākļu pārbaudi un aprūpes un viņa tiesību ievērošanas izvērtēšanu

**Normatīvais regulējums**

***Audžuģimenes noteikumu 4.punkts:*** Bāriņtiesa, kas pieņēmusi lēmumu par bērna ievietošanu audžuģimenē vai specializētajā audžuģimenē, vai audžuģimenes vai specializētās audžuģimenes deklarētās dzīvesvietas bāriņtiesa (pamatojoties uz sadarbības līgumu) ne retāk kā reizi gadā sadarbībā ar atbalsta centru pārbauda dzīves apstākļus un izvērtē audžuģimenē vai specializētajā audžuģimenē ievietotā bērna aprūpi un viņa tiesību ievērošanu.

***Ārpusģimenes aprūpes atbalsta centra noteikumu 12.12.punkts:*** Atbalsta centrs pēc bāriņtiesas pieprasījuma sniedz informāciju par audžuģimeni vai specializēto audžuģimeni, tai skaitā par bērnu, kā arī par sniegtajiem pakalpojumiem.

|  |  |  |
| --- | --- | --- |
| **Sadarbības veidi** starp **bērna bāriņtiesu[[1]](#endnote-1) un atbalsta centru**  audžuģimenē vai specializētajā audžuģimenē ievietotā bērna dzīves apstākļu pārbaudē un aprūpes un viņa tiesību ievērošanas izvērtēšanā[[2]](#endnote-2) **(ne retāk kā vienu reizi gadā)** | | |
|  |  |  |
| **Bāriņtiesa rakstiski** pieprasa atbalsta centram informāciju un **atbalsta centrs rakstiski** sniedz bāriņtiesai informāciju, t.sk., par bērna individuālās attīstības plānā aktivitātēm un to izpildi; saskarsmi ar bioloģisko ģimeni; atbalsta centra sniegtajiem pakalpojumiem, citu atbalsta centra rīcībā esošu informāciju par bērna aprūpi audžuģimenē un viņa tiesību ievērošanu, u.tml. | **Bāriņtiesa organizē starpinstitucionālas un starpprofesionālas sanāksmes**. Atbalsta centru var pārstāvēt vairāki speciālisti, vai kāds no tiem, kurš visprecīzāk var raksturot bērna situāciju, resursus un iespējamos riskus, bērna aprūpi un audzināšanu. | Pēc bāriņtiesas pamatoti izteikta pieprasījuma atbalsta centrs var iesaistīties **bērna dzīves apstākļu pārbaudē**[[3]](#endnote-3). Šāda atbalsta centra iesaiste ir vērtējama, ņemot vērā katras konkrētās situācijas apstākļus, t.sk. ņemot vērā audžuģime­nes vai specializētās audžuģi­menes viedokli par atbalsta centra speciālistu klātbūtni dzīves apstākļu pārbaudē. Ja atbalsta centra speciālists piedalās dzīvesvietas apseko­šanā, dzīves apstākļu pārbau­des aktā viņš parakstās kā apsekošanā piedalījusies, nevis apsekošanu veikusi persona. |

1. Bāriņtiesa, kas pieņēmusi lēmumu par bērna ievietošanu audžuģimenē vai specializētajā audžuģimenē, vai audžuģimenes vai specializētās audžuģimenes deklarētās dzīvesvietas bāriņtiesa, pamatojoties uz noslēgto sadarbības līgumu. [↑](#endnote-ref-1)
2. Gan ikgadējā audžuģimenē vai specializētajā audžuģimenē ievietotā bērna dzīves apstākļu pārbaudē un aprūpes un viņa tiesību ievērošanas izvērtēšanā, gan visos gadījumos, kad bērna bāriņtiesai ir nepieciešams atkārtoti vērtēt bērna aprūpi audžuģimenē. [↑](#endnote-ref-2)
3. Atbalsta centra darbība nav vērsta uz to, lai dublētu bāriņtiesu darbību. Proti, atbalsta centra darbinieku mērķis un uzdevums nav veikt audžuģimenes vai specializētās audžuģimenes kontroli vai uzraudzīšanu dzīvesvietas apsekojuma laikā, bet gan, ja nepieciešams, piedalīties tajā, atbalsta sniegšanas nepieciešamības apzināšanai ģimenei un bērnam aspektā. [↑](#endnote-ref-3)